Strategjia për shtetin islamik
Shtetet e Bashkuara kanë në plan të zgjerojnë fushatën kundër militantëve
Presidenti Barack Obama do të bëjë të njohur sonte planin e tij për të mposhtur militantët e Shtetit Islamik në Lindjen e Mesme. Le të shikojmë se cilat janë elementët kryesorë të strategjisë dhe çfarë mendojnë ekspertët se është e nevojshme për sukses. Ushtria amerikane ka kryer më shumë se 150 sulme ajorore në mbështetje të forcave që luftojnë kundër militantëve të Shtetit Islamik në Irak. Por objektivi ka qënë i kufizuar. Ushtria thotë se presidenti Obama nuk ka udhëzuar për të vënë në shënjestër udhëheqësit e Shtetit Islamik, ashtu si kanë qënë në objektiv drejtuesit e Al-Kaidës dhe al-Shababit. Sekretari i Mbrojtjes Chuck Hagel thotë se ata kanë udhëzime të qarta. Por ekspertët thonë se mposhtja e militantëve të Shtetit Islamik do të kërkojë shumë më tepër. Stephen Biddle punon në Këshillin për Marrëdhënie me Jashtë: Zëdhënësi i Shtëpisë së Bardhë Josh Earnest tha se presidenti nuk po shqyrton dërgimin e trupave tokësore në Irak apo Siri. Shtetet e Bashkuara po krijojnë një koalicion partnerësh për të goditur Shtetin Islamik. Sekretari i Mbrojtjes Hagel ka vizituar shumë vende për të diskutuar mbi kërcënimin në rritje. Por edhe aleatë të fuqishëm si Turqia kanë shfaqur hezitim për të luftuar. Barra e luftimeve ka rënë kryesisht mbi forcat irakiane dhe kurde. Koloneli në pension Jeff McCausland i tha televizionit Alhurra se ushtria amerikane është e predispozuar t’i ndihmojë ata. Ai thotë se koalicioni duhet të mbështesë edhe ata që luftojnë militantët e Shtetit Islamik në Siri. Zoti Biddle thotë se ka një problem. Ai thotë se ushtria irakiane duhet të bëhet më pak e politizuar nëse kërkon të luftojë kërcënimet e huaja. Dhe kjo varet më shumë nga forca e qeverisë së re irakiane sesa nga stërvitja dhe strategjia amerikane.